અમદાવાદ: શહેરનાં વસ્ત્રાલ વિસ્તારમાં રહેતાં દિયરે તેનાં ભાભીની નાસ્તા બાબતે બોલાચાલી બાદ ક્રૂર હત્યા કરી દેતાં સનસનાટી મચી જવા પામી છે. રામોલ પોલીસે આ અંગે ગુનો નોંધી આરોપી દિયરની ધરપકડ કરી છે. શહેરનાં વસ્ત્રાલ વિસ્તારમાં આવેલાં સુમિતપાર્કના મકાન નં. ૯માં મૂળ ઉત્તરપ્રદેશના જીજાડ ગામનાં વતની હરપાલસિંગ રામસિંગ ગૌર (ઊં.વ. ૪૮) રહે છે. તેમના પરિવારમાં તેમની પત્ની ઊર્મિલાબેન (ઊં.વ.૩૮) હતાં. તેમજ તેમને બે પુત્રો છે. ચારથી પાંચ વર્ષ અગાઉ હરપાલસિંગનાં નાનાભાઈ ભગવાનસિંગ રામસિંગ ગોર (ઊં.વં. ૪૨) અમદાવાદ ખાતે આવ્યાં હતાં.